**Muudatus nr 1**

08.10.2024 sõlmitud

koostöölepingule nr AET-15/2024-214

**KOKKULEPE KOOSTÖÖLEPINGU NR AET-15/2024-214 EHITUSTÖÖDE KONTSESSIOONILEPINGU SÕLMIMISE RIIGIHANKE KORRALDAMISEKS**

**PEATAMISEKS**

*Kuupäev vastavalt digiallkirjastamise kuupäevale*

**Eesti Vabariik Sotsiaalkindlustusameti kaudu**, registrikood 70001975, asukoht Paldiski mnt 80, Tallinn 15092 (edaspidi nimetatud **SKA**), mida esindab põhimääruse alusel peadirektor Maret Maripuu,

**Eesti Vabariik Tervise ja Heaolu Infosüsteemide Keskuse kaudu**, registrikood 70009770, asukoht Pärnu mnt 132, Tallinn 11317 (edaspidi nimetatud **TEHIK**), mida esindab põhimääruse alusel direktor Margus Arm,

edaspidi ühiselt nimetatud **asutused**

ja

**Riigi Kinnisvara AS**, registrikood 10788733, asukoht Tartu mnt 85, Tallinn 10115, (edaspidi nimetatud **RKAS**), mida esindab volikirja alusel kinnisvaraarenduse direktor Tarmo Mändmets,

edaspidi eraldi ja ühiselt nimetatud **pool** või **pooled**,

võttes arvesse, et

1. poooled sõlmisid 08.10.2024 koostöölepingu nr AET-15/2024-214 ehitustööde kontsessioonilepingu sõlmimise riigihanke korraldamiseks (edaspidi nimetatud **koostööleping nr AET-15/2024-214**), et leida asutuste tööks vajalik üüripind Rakvere linnas;
2. seoses asutustele üüripinna pakkumisega Rakvere riigimajas Fr. R. Kreutzwaldi tn 5, Rakvere (edaspidi nimetatud **Rakvere riigimaja**), soovivad pooled koostöölepingu nr AET-15/2024-214 peatada,

leppisid kokku alljärgnevas (edaspidi nimetatud **kokkulepe**):

1. Peatada koostöölepinguga nr AET-15/2024-214 kokkulepitud tegevused kuni asutused on otsustanud Rakvere riigimajas pinna üürimise. Asutused teatavad RKASile oma otsusest 40 (neljakümne) kalendripäeva jooksul RKASilt Rakvere riigimaja üüripakkumuse saamisest. Juhul, kui asutused otsustavad, et:
   1. soovivad võtta kasutusse Rakvere riigimajas pakutava pinna, sõlmitakse vastavad üürilepingud ning koostööleping nr AET-15/2024-214 loetakse tühiseks eraldi täiendavat kirjalikku kokkulepet sõlmimata;
   2. ei soovi Rakvere riigimajas pinda üürida, sõlmivad pooled koostöölepingu nr AET-15/2024-214 muudatuse, milles lepitakse kokku uus tähtaeg kontsessioonilepingu (üürilepingu) sõlmimiseks ning muudetakse RKASi projektijuhtimise kulu suurust vastvalt RKASi poolt esitatavale korrigeeritud projektijuhtimise pakkumusele.
2. Pooled avaldavad ja kinnitavad, et neil puuduvad käesolevast kokkuleppest tulenevalt üksteise vastu mis tahes pretensioonid ja nõuded ning nad ei esita selles osas pretensioone ega nõudeid ka tulevikus.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe allkirjastatakse digitaalselt ning see jõustub viimase digiallkirja andmise kuupäevast arvates.

**SKA TEHIK RKAS**

*/allkirjastatud digitaalselt/ /allkirjastatud digitaalselt/ /allkirjastatud digitaalselt/*

Maret Maripuu Margus Arm Tarmo Mändmets

peadirektor direktor kinnisvaraarenduse direktor